**27. Japánnyelvi Szónokverseny - Jelentkezési feltételek**

A Szónokverseny célja, hogy a jelentkezők a hallgatóság előtt saját tapasztalataikat, véleményüket japán nyelven elmondhassák, ezáltal megbizonyosodhassanak tanulmányaik eredményeiről. Bízunk abban, hogy az itt szerzett tapasztalatok serkentik majd a résztvevők további nyelvtanulási vágyát. Szeretettel várunk minél több jelentkezőt!

**A rendezvény ideje:** 2020. március 14. (szombat) 11:00-16:00-ig

**Helyszín**: Xántus János Két Tanítási Nyelvű Középiskola (1055 Budapest, Markó u. 18-20.)

**Megközelítés:** M3-as metróval vagy 4/6-os villamossal a Nyugati pályaudvar megállóig, onnan 3 perc gyalog.

1. **SZÓNOKLAT KATEGÓRIA:**

* Az alábbi szintek pusztán **tájékoztató jellegű** leírások. Mindenki saját belátása szerint dönti el, hogy melyik kategóriában kíván indulni.
* A Szónokversenyt követően a szónoklatokat a „27. Japán nyelvi szónokverseny információs füzetében” nyilvánossá tesszük. Kérjük, ezt mindenki vegye figyelembe a jelentkezéskor.
* A szereplést megtagadhatjuk, ha a szónoklat szövege sérti az erkölcsöt vagy jó ízlést, esetleg politikai uszítást vagy meghatározott személyek vagy szervezeteket reklámoz.

**Kezdő szint**

A Nemzetközi japán nyelvvizsga (JLPT) N5 szintjétől N4-ig. Életkor és foglalkozás nem számít.

1. Téma: szabadon választott
2. Időkorlát: maximum **3** perc. (A szónoklat szövege nagyjából 700 karakter hosszúságú legyen)
3. Előadásmód: A résztvevők egyedül állnak a közönség elé. Az előadás után a szónoklattal kapcsolatos kérdésekre kell válaszolni. Eszközök használata, valamint az eltúlzott előadásmód nem megengedett.

**Középhaladó szint**

A Nemzetközi japán nyelvvizsga (JLPT) N4 szintjétől N3-ig. Életkor és foglalkozás nem számít.

1. Téma: szabadon választott
2. Időkorlát: maximum **4** perc. (A szónoklat szövege bármilyen hosszú lehet, de az előadásnak 4 percbe bele kell férnie.)
3. Előadásmód: A résztvevők egyedül állnak a közönség elé. Az előadás után a szónoklattal kapcsolatos kérdésekre kell válaszolni. Eszközök használata, valamint az eltúlzott előadásmód nem megengedett.

**Haladó szint**

A Nemzetközi japán nyelvvizsga (JLPT) N3-as szintje felett. Életkor és foglalkozás nem számít.

1. Téma: szabadon választott
2. Időkorlát: maximum **5** perc. (A szónoklat szövege bármilyen hosszú lehet, de az előadásnak 5 percbe bele kell férnie.)
3. Előadásmód: A résztvevők egyedül állnak a közönség elé. Az előadás után a szónoklattal kapcsolatos kérdésekre kell válaszolni. Eszközök használata, valamint az eltúlzott előadásmód nem megengedett.

A megfelelő kategória megjelölésében kérjük konzultáljanak felkészítő tanárukkal.

**Jelentkezési feltételek:** Magyarországon élő, nem japán anyanyelvű japánnyelv-tanuló, aki a nyolcadik életévének betöltésétől számítva nem töltött összesen 6 hónapnál hosszabb időt Japánban.

**Jelentkezés módja:** A jelentkezéshez az alábbi dokumentumokat kérjük a **supikon@mjot.hu** címre **egyszerre**, **.doc formátumban** beküldeni:

* Jelentkezési lap
* A beszéd szövege (nyelv: japán, betűtípus: MS Mincho, betűméret:10,5)
* A beszéd témájának rövid (4 sor) ismertetője magyar nyelven (nyelv: magyar, betűtípus: Times New Roman, betűméret: 11)

A jelentkezés beérkezésétől számított 3 munkanapon belül visszaigazolást küldünk. Amennyiben ez nem történne meg kérjük, érdeklődjön a supikon@mjot.hu e-mail címen!

**Jelentkezési határidő: 2020. február 21. (péntek) 24:00**

.

**Előzetes bírálat:** Amennyiben a 3 kategória jelentkezőinek száma összesen meghaladja a 18 főt, a Japán nyelvi Szónokverseny szervezőbizottsága előzetes bírálatot tart. Erről február 24-ig (hétfő) értesítjük a jelentkezőket. Amennyiben előzetes bírálatra kerül sor, további dokumentumként a teljes szónoklatot rögzítő hanganyag vagy video (pl. Youtube) beküldését várjuk a jelentkezőktől legkésőbb február 28-ig (péntek) beérkezéssel. Ezt követően március 2-ig (hétfő) értesítjük a jelentkezőket az előzetes bírálat eredményéről.

**Díjazás:** A díjazás kategóriánként történik, minden kategória helyezettjei tárgyi nyereményben részesülnek.

**Útiköltség:** A vidéki jelentkezők Budapestre utazási költségeinek támogatásával kapcsolatban a rendezvény **előtt** a supikon@mjot.hu e-mail címen lehet érdeklődni. A rendezvény napján, vagy azt követően történő megkeresésekre nem áll módunkban támogatást adni.

1. **ELŐADÓI KATEGÓRIA:**

**Tartalom:** Ének, színjáték, a japán kultúrával kapcsolatos egyéb előadás, csoportos vagy egyéni formában.

**Jelentkezési feltételek:** Magyarországon élő japánnyelv-tanulók.

Kizárólag japán nyelven előadott produkciók nevezhetnek. Az előadói kategóriában érkezett jelentkezések ismeretében a csak táncos vagy karaokeszerű előadások nevezése elutasításra kerülhet.

Az előadói kategóriába azok is jelentkezhetnek, akik nem felelnek meg a szónok kategória feltételeinek!

Az előzetes bírálat jogát fenntartjuk; túl nagyszámú jelentkezés, illetve nem megfelelő tartalom esetén az előadás lehetőségét megvonhatjuk.

**Időkorlát:** Intézményenként legfeljebb **8** perc. Csoportos és egyéni produkciókat is várunk.

**A jelentkezés módja:**

1. A tervezett előadás 1 perces részletéről készült videó felvétel feltöltése a YouTube portálra
2. Az előadói kategória jelentkezési lapjának elküldése kitöltve a **supikon@mjot.hu** címre, mellékelve a YouTube videó linkjét.

A jelentkezés beérkezésétől számított 3 munkanapon belül visszaigazolást küldünk. Amennyiben ez nem történne meg kérjük, érdeklődjön a supikon@mjot.hu e-mail címen!

**Jelentkezési határidő: 2020. február 14. (péntek) 17:00 Az előadói kategória jelentkezését lezártuk.**

**Díjazás:** az előadói kategóriában nincs zsűrizés, azonban valamennyi résztvevőnek kis ajándékkal tervezünk kedveskedni.

**3. EGYÉB**

**Poszter-készítő pályázat:**

Illusztrációkat várunk a jövő évi Szónokverseny poszteréhez. A beérkezett pályamunkákat a Szónokversenyen kiállítjuk, és a látogatók szavazatai alapján dől majd el a jövő évi poszter háttérképe. Várjuk a pályamunkákat! A pályázatra lehet nevezni azokat a pályamunkákat, amelyek az előző években nem kerültek kiválasztásra.

**A jelentkezés módja:** a beszkennelt pályamunkát a supikon@mjot.hu e-mail címre várjuk (méret: A/4, felhasznált eszközök: szabadon választott).

**Jelentkezési határidő: 2020. március 6. (péntek) 17:00**

**Díszítés:**

A rendezvény napján a terem díszítésére kalligráfia, ikebana valamint más, a japán kultúrával kapcsolatos műalkotásokat várunk. Ezzel kapcsolatban a supikon@mjot.hu címen érdeklődjenek.

**A poszterversenyt kivéve az összes kategória jelentkezési határideje:   
2020. február 21. (péntek) 24:00**

Információ, jelentkezés: **supikon@mjot.hu**